এস্তোনীয় বিজ্ঞান আলোকচিত্র প্রতিযোগিতা

থাম্ব|২০১৫ সালে তারতু বিশ্ববিদ্যালয় পুরাতন মানমন্দিরে পুরস্কার বিতরণী অনুষ্ঠান

এস্তোনীয় বিজ্ঞান আলোকচিত্র প্রতিযোগিতা () হলো একটি বিজ্ঞানবিষয়ক আলোকচিত্র প্রতিযোগিতা। বিজ্ঞানের জনপ্রিয়করণ এবং বিজ্ঞান সংক্রান্ত উন্মুক্ত চিত্র ভাণ্ডার সমৃদ্ধকরণের লক্ষ্যে এই প্রতিযোগিতা আয়োজিত হয়।

এই প্রতিযোগিতাটি ২০১৫ সালে প্রথম আয়োজিত ইউরোপীয় বিজ্ঞান আলোকচিত্র প্রতিযোগিতা ও ২০১৭ সাল থেকে আয়োজিত উইকি বিজ্ঞান প্রতিযোগিতা আয়োজনে মূল উপজীব্য হিসেবে কাজ করেছে।

 ইতিহাস 
প্রতিযোগিতাটি সর্বপ্রথম ২০০৬ সালে আয়োজিত হয়, যেখানে ছবি জমাদানের প্রক্রিয়া ২০০৫ সাল থেকে শুরু হয়েছিল। ২০০৬ ও ২০০৭ সালে এস্তোনিয়ার বিজ্ঞান বিষয়ক সাংবাদিক টিট ক্যান্ডলার এটি আয়োজন করেছিলেন।

কিছুদিন বন্ধ থাকার পর ২০১১ সালে উইকিপিডিয়ান ইভো ক্রুসাম্যাগির হাত ধরে প্রতিযোগিতাটি আবার আরম্ভ হয়। এটি উইকিপিডিয়ায় আয়োজিত হয় এবং উন্মুক্ত লাইসেন্সের অধীনে আলোকচিত্র জমা নেওয়া হয়। পরবর্তীতে ২০১২ ও ২০১৩ সালেও এটি আয়োজিত হয়।

২০১৫ সালে প্রতিযোগিতাটি ইউরোপীয় বিজ্ঞান আলোকচিত্র প্রতিযোগিতার অধীনে আয়োজিত হয়। সেই বছর প্রায় ৪০টি দেশের ২২০০ জন প্রতিযোগী ১০,০০০-এর অধিক ছবি জমাদান করে। এই বছরেও ইভো ক্রুসাম্যাগি জাতীয় পর্যায়ে প্রতিযোগিতাটি আয়োজন করেছিলেন। এই আয়োজনটি সেই বছর অডিও-ভিজ্যুয়াল মিডিয়ার মাধ্যমে বিজ্ঞান ও প্রযুক্তিগত সংযোগ বিভাগে এস্তোনীয় বিজ্ঞান বিষয়ক সংযোগ পুরস্কার লাভ করে।

২০১৭ সালে এটি বিশ্বব্যাপী উইকি বিজ্ঞান প্রতিযোগিতা হিসেবে আয়োজিত হয় এবং এই বছরেও প্রায় ১০,০০০ ছবি সংগৃহীত হয়।

এস্তোনিয়ার ম্যাক্সিম বিলোভিৎস্কি আলোকচিত্র-ভিন্ন অন্যান্য মিডিয়া বিভাগে ২০১৫ সালের ইউরোপীয় বিজ্ঞান আলোকচিত্র প্রতিযোগিতা এবং ২০১৭ সালে উইকি বিজ্ঞান প্রতিযোগিতায় বিজয়ী হন।

 বিজয়ীগণ 
 ২০০৬ – ইভার জ্যুসসি
 ২০০৭ – হাইটি পাভেস
 ২০১১ – টিমো পালো
 ২০১২ – টুমাস জাগোম্যাই
 ২০১৩ – হাইটি পাভেস
 ২০১৫ – টাভো রোমান
 ২০১৭ – কেরতু লিইস ক্রিগুল
 ২০১৯ – টাভো রোমান
 ২০২১ – পিটার পাভের
 ২০২৩ – এন্নো মারিভেই

 চিত্রের উদাহরণ 

 তথ্যসূত্র 

 বহিঃসংযোগ 

বিষয়শ্রেণী:এস্তোনিয়ায় আলোকচিত্রশিল্প
বিষয়শ্রেণী:২০০৬-এ এস্তোনিয়ায় প্রতিষ্ঠিত